
ОТЗа ќа ростќота пів2елопа густой. 


Орган Лемковского Соз 


выходит в ка мт м * Е ле рг, 


Редакция и администрация в Крыниці, ~ Адрес „Лемко” Крыница. 


Крыница, четверг дня 1. серпня (19. липня) 1935. Рок ТА 


заба оваз 


Пренумерата в краю: 


30 грошей місячно, 

80, квартально 

1:50 „ полрочно, 
З зл. рочно. 


: 


В Амерыці: 1 дол. рочно. 


В Чехословакии: 
2 кор: м!сячно,!П кор.полрочно, 
20 кор. рочно. 


Конто чекове Нр. 404.155. 

Всіх читателей, котры не вплатили ище пренумераты, просиме выровнати.:якнайскорше рахункы. 
о ЕО ухаандаа ИЯ 


Также просиме присылати члёнскы вклалкы до Лемко-Союза. ^^- 
РЧЦИШШШИНИИШШЫНИИРНӘИМИНШИШИНИЩЫЫӘНШИСЕШЕ а 


Я ` » 


нь адь. 


Просиме -присылати, ерии до ыыы на рок в 


арий сани в о ГЕ 


Біда стискат штораз ліпше. Свідчат о том 
численны ряды безроботных, котры літом 
маліют, а зимом увеличают ся, однак число 
их росне с року на рок. 


Не менше росне тото число и на селі, 
хоц никто о том не бесідує, никто тым не 
занимат ся и праві никто о том не знає. 
Безроботны по містах голосят ся в урядах 
Фонда Труда и там их записуют и Провадят 
реєстр безроботных. Коли на весну _ поя- 
вит ся даяка робота публична, Фонд Труда, 
хотячи поменьшати число безроботных, 
затруднят лем роботников реєстрованых и не 
принимат до роботы безроботных - селян, 
хоц вшиткы признают, же на селі ест нужда 
и роботник со ‚села ст вытревальший 
и уцтивший. Нераз тото поминанє робот- 
ников сельскых при публичных роботах 
выкликує жаль у місцевого населеня.” Жаль 
тот ест оправданый, $сли ходит о саму 
помоч в біді, котрой село потребує днеска 
доконче, єст однак кус и нашой вины в том, 
же мы не списубме безроботных по, наших 
селах и не отсыламе тых списков до урядов 
Фонда Труда в ціли их ребстрации. · 

Через тото тратиме дуже, бо при будові 
новых дорог, регуляции рік и инших пуб- 
личных роботах, якы переводят по наших 
селах, робят' переважно чуджи люди, а мі- 
сцевых не принимают на роботу, помимо, 
же на стараня Лемко-Союза; администра- 
тывны власти прирекли в першой мірі. за- 
трудняти при такых роботах населенє 
місцеве. | 

Штобы в будучности помочи нашому селу 
и дати безроботным селянам можность зат 
робкованя, треба доконче постарати ся о то- 
то, штобы солтысы и войты поробили спискы 
безроботных по селах и зборных громадах. 
Такы спискы просиме присылати до Лемко- 
Союза в Горлицах котрый займе ся реёстра- 


циом безроботных. Задаст. тото дуже труда, 
бо тых безроботных ест много, `(ыт праві 
одного дому, где бы ‚не жили при брат, 
або сестрі,.другы члены родины, котры са- 
ми не мают грунту ани роботы и сут тяга- 
ром даного господара), але труд тот Ест 


конечный, бо через затруднене хоцбы “лем . 


части безроботных на селі “облегчит ся ма- 
терияльне положене села. м 
Скаже дакто, добре—будут реєстрации, 
спискы и т. д» котры може даколи в бу- 
дучности дадут можность заробкованя сель- 
скым безроботным, але на селі уж тепер 
біда аж пищит и многы безроботны потре- 
буют. безотложной помочи. Правда тото, 
и тому том дорогом звертаме ся до наших 
державных властей, штобы они дали при- 
каз ведучим публичны „роботы по, наших 
селах, принимати в першой мірі до роботы 
місцевых безроботных. Ест то не якаси 
забаганка поодынокых особ, але Єст то ‘ко- 
нечна потреба, бо особенно в наших не- 
уроджайных горах біда допекат людям до. 
живого. и 


Страшне градобитє 
в сандецком повіті. 


в пятницу, дня 19. т. м. перешла над по- 
вітом новосандецком страшна градова буря, 
котра знищила совсем землеплоды в. селах 
Мушинці и Войковой а частично также 
в Лєлюхові, Дубном и Тыличі. ! 

В Мушинці и Войковой знищене. єст так 
страшне, же ніт сліда засіяного зерна, а жи» 
вина реве голодна, бо не находит нигде 
стебла травы. Тым людям. треба .доконче 
прити с помочом! В першой мірі „помоч 


тоту. повинни ея администра- 


`тывны власти и.помоч тота мусит быти як- 


найскорша, бо. иначе людям и живин! грозит 
голод. Кром! помочи материяльной в про- 
виянтах и паші, власти повинни выдати за- 


ряджене,: штобы при публичных и сезонных 


роботах в. Крыниці принимати в першой 
мірі населене со знищеных градом сел. 

Але и населенё сусідных сел має обовя- 
зок прити с помочом потерпівшим и доро- 


том публичных ‘эборов (на дептаку в Кры- 


Ниці- Жеѓестові и другых місцевостях) 
урядженых по’ одержаню позволеня Ста- 
роства подати Им помочну руку, котрой 
они тепер так сильно потребуют. 

Давайме охотно: жертвы на навидженых 
неёбчастеи — бо не знати, што принесе нам 
завтрашный день и ци мы сами, котры 
тизиме ся днеска красныма вродами, не за- 
ломиме завтра наши рукы. Жертва мала, 
але дана всіма, облегчит значно положене 
тых, котры находят ся в правдивой потребі. 
Прото нехай никто не остане поза рядами 
жертводателей! 


УОРД СЕННЕН 
Ыб. 


О чом треба памятати в каждой 
громаді. 


Приготовленя до сеймовых выборов на- 
чали ся уж всяди. В першой мірі державны 


‚ власти, выполняючи переписы закона, по- 


кликуют до житя всякы помочничи комитеты 


\и выборчи комисии. 


И так: именовано уж · головного выбор: 
чого комисар, котрый ‘именовал уж 104 


` предсідателей комисии выборчих и их за- 
‚ ступников. 


До’тых комисий войдут ище 


другы' члены и их заступникы, котрых по- 
кличут воводскы выдлы. Предсідателі 
окружных комисий выборчих уж в найблиз- 
ших днях, бо до дня 1-го серпня, поклику- 
ют предсїдателей місцевых комисий выбор- 
чих и их заступников. 


До дня 4-го серпня особенно в урядах 


громадскых буде моц роботы. До того часу 
1) войты мают покликати членов місцевых 
комисий выборчих и Их заступников. Річ 
ясна, же мусят то быти -люды мудры, котры 
тішат ся почтенем и довірєм; бо на них 
в день выборов тяжит велика робота, без- 
сторонна и уцтива. 2) До того также дня му- 
сят быти в громадском урялі покончены 
списы выберателей до Сейма и 3) законченє 
выборов до колегий выборчих, то єст той 
инстытуции, котра выберат кандыдатов на 
послов. 

Ту пригадує ся, што громады, котры мают 
меньше як 6 тысяч населеня, высылают 
одного делегата, а громады, числячи понад 
6 тысяч жителей, по двох делегатов. 

До дня 5. серпня войты мают переслати 

а ———— 


списы выберателей предсідателям місцевых 
‚и окружных комисий выборчих. Таксамо до 
того дня треба переслати предсідателям 
окружных комисий выборчих и окружным 
комисарам выборчим отписы протоколов 
с выбора делегатов до окружных колегий 
выборчих. В том термин! также староства 
оголошают поділ повіта на обводы голосо- 
ваня, а предсідателі обводовых комисий 
выборчих оголошают о годинах урядованя 
тых комисии. До того дня обводовы коми- 
сии оголошают, же от 7-го до 14-го серпня 
будут выложены до перегляненя списы вы- 
берателей. Оголошенє тото має быти так 
подане до відомости загала, штобы всі 
люды знали, где и в котром дому будут 
тоты списы выложены. 


От дня 7-го до 14-го серпня мас каждый 


житель громады переглянути списы выбе- 
рателей. Каждый человік повинен поинте- 
ресовати ся не лем собом, але и своима 
сусідами и переконати ся, ци сут они впи- 
саны на листу выберателей. Если .ніт — 
треба их нагварити, - штобы допильновали 
своє право. Если в списах ест даяка 
ошибка, треба, на тоту хыбу звернути увагу 
и жадати спростованя, Голосованє до Сейма 
=ст дійством о великом значеню и никого, 
кром! караных судом преступников, не можна 
в нем поминути. Треба все памятати, же 
день 14-го серпня =ст послідным. дньом пе- 
регляданя списа выберателей. Кто до того 
часу не упомне ся о свои права в случаю 


невписаня єго на выборчи списы, тот, по- 
нятно, стратит право голосованя дня 8. 
, вересня. 


Дня 14 серпня зберают ся в містах пребы- 
ваня выборчих округов делегаты. до коле- 
гий выборчих окружных и усталяют листы 
кандыдатов. 


ПОМІЩАЙТЕ 


оголошеня 


В ГАЗЕТІ „ЛЕМКО” 


‚ буху были в антыкварні, 


Страшный выбух газа 
в Варшаві. 


Дня 25. липня о год. 10.15 рано рознесла 
ся при ул. Ясной в Варшаві страшна дето- 


нация. Переходячи поспішили в напрямі 
місца выбуха. Оказало ся; же в антыкварні 
(склепі со старинныма книжками) наступил 


ВЫБУХ ГАЗА 


Сила выбуха была так велика, же груба 
шиба выставова розсыпала ся в кускы, за- 
сыпуючи нима ходник. Авта, котры стояли 
недалеко, перевернено от выбуха, а в да- 
котрых попукали грубы шибы. Выбух от- 
чуто также в сусідных домах, где вылетіли 
шибы. З 

Также потрескала от выбуха стіна, котра 
ділила антыкварню от с̧усідного склепа 
с масарскыма выробами. С дому выбігли 
и просили о ратунок три горіючи походні. 

Як выказало слідство, выбух повстал от 
улетуючого с світляного газа. Властителька 
антыкварн! уж килька раз звертала ся до 
газовні и жадала, штобы направити прово- 
ды, бо уходячий газ може спричинити не- 
счасте. Не могучи ся дождати комисии 
техничной, пошла сама до газовні именно 
в том часі, коли наступил выбух и тото ю 
выратовало. Три дівчата, котры в часі вы- 
попарили ся от 


выбуха так сильно, же ест мала надія 
удержати их при житю. 
а зару 


Основа громадской 
господаркы. 


Каждый человік заряджат своим особи- 
стым маєтком так, штобы мати с него да- 
яку користь. Тот сам клич повинен гоед- 
водити при господарці громадской. Органь 
громадскы завідуют добром загала и они 
в першой мірі повинни дбати о тото, шгобы 
не марніти повіреного им громадского ма- 
єтка и господарити так, штобы тот маєток 
увеличал ся, выказал доходы и принес гро- 
маді и єй жителям користи. Приходит тото 
неодному войтови и зарядови громадскому 
трудно, бо зборны громады, то у нас річ 
нова, до котрой ище не вшиткы привыкли. 
Администрация зборных громад єст значно 
дорозша от давной, выдаткы зросли, а дохо- 
ды такы самы, як передше, або и менши, 
бо часы штораз тяжши. Треба аджек 
нераз добре призадумати ся над тым, як 
администровати тым публичным добром, 
штобы звязати концы с концами, штобы 
выполнити всі наложены на громаду обо- 
вязҝы и штобы не задолжити повіреного 
добра. Трудности :встрічат тепер кажда 
громада, але тоты трудности копят ся може 
у нас ише страшнійше, бо наши горскы 
села назагал бідны, оперовали до того часу 
малым буджетом громадскым, аж тепер 
нагло буджет их поднес ся до килькох ты- 
сяч рочно. 

Треба отже 
громадскы и 


уміло устялити потребы 
средства, потребны на 
заспокоєнє тых потреб. Лем усталенє 
вшиткых потреб и задач, як также 
средств на их заспокоєнє, дає материял, по- 
требный до выробленя финансово-господар- 
чого пляна на долший период часу. Госпо- 
дарка без зробленого пляна, с дня на день, 
$ст стратом часу и затратом средств, 

Така господарка не може дати добрых ре- 


зультатов, она мусит · допровадити громаду 
до маєтковой руины. Лем плянова госпо- 
дарка примушат громадскы органы до вы- 


полненя того пляна, она накладат обовязкы 
и указує ціль, до котрой поволи, але вытре- 
вало треба стреміти. 

Штобы сотворити добрый и реальный 
плян треба передовсем взяти под увагу 
средства, якыма росполагат громада, бо ина- 
че плян не буде выполненый, але кажда 
громада повинна такый плян робот выро- 
бити не на оден, а! на килька літ, а реали- 
зовати єго частями в каждом `році.: Втотчас 
буде тяглость роботы н робота тота прине- 
се, користи громаді и єго населеню. В плян 
такых робот повинни входити будовы школ, 
народных домов, закладанё и поддержка 
пожиточных инстытуций, кооператывов ит.д., 
а также будова и удержанє дорог, залісянє 
неужитков, регуляция рік и потоков, словом 
вшиткы дійсгва, котры стремят до культу- 
рального и материяльного поднесеня села. 

Кажда самоуправна инстытуция повинна 
числити лем на свои сили и ‘не оглядати ся 
на ничию помоч, ани на пожичкы. Госпо- 
дарка при пожичках Єст легка, але тото 
стає ся причином, же громады втотчас не 
выкористуют власных жерел доходов, ма- 
ючи легкый, пожиченый грош и тото в по- 
слідстві дає планны результаты. · Зрештом 
треба ся числити ище с тым фактом, же 
пожичены гроши треба буде отдавати, а не 
знати, ци втотчас часы не будут ище 
тяжши. 

Господарка громадска мусит операти ся 
на слідуючих основах: 1) мусит обняти ці- 
лость потреб громадскых 9) выказати тяг- 
лость роботы 3) повинна быти ощадна 
и 4) удержати звязь с организациями, якы 
находят ся на терені даной громады. 


Л. Я. 


В селі Перегримка, положеном при битой 
дорозі, ведучой с Ясла до Жмигорода має чи- 
тальня им. М. Качковского свой лрекрасный 
одноповерхный дом, представленый на фо- 
тографии, В дому тым находит ся на поверху 
красне помешкане, зложене с кухні, 2-х ком- 
нат и веранды, котре заряд читальні отдаст 
в аренду по приступной ціні: Надає ся барз 
добре на помешканє для літников и на ста- 
ло. На долині склеп, в котром можна доста- 
ти всякы товары. Звертати ся до заряду чи- 
тальні им, М. Качковского в Перегримці 
почта Жмигород (РіеІст2утшка р. гашієтбд) 


ЧГУ: 


Ставайме членами 
Пемко - Союза! 
Ни такого народа, котрый бы не. мал 
ниякой организации. По цілом світі чути 


про ріжны союзы —- и сами можеме знати, 
же в теперешны часы не можна жити без 
организации, бо чим дальше, тым нам плань- 
ше буде. Лем народ, в котром панує єдынство 
и добра организация, - представлят силу. 
Але в нашом руском народі розбили тото 
єдынство украинцы, котры вносят до нас 
незгоду и роздор. Тож мы, лемкы, тримай- 
ме ся разом, отбивайме тот роздор, храним 
тоту народну и дорогу нам руску назву, бо 
ту не было и ніт ниякых украинцов. Свід- 
чат о том назвы наших сел, н. пр. Ропица 
Руска, Уст Руске, Королева Руска, Свиржо- 
ва Руска и много инших, а не встрічаме 
нигде назвы украинской. Ест то доказ, же 
ту не было Украины, бо Украина Єст коло 
Дніпра в Росии, але тамто населенє почуват 
ся рускым. Я там был 4 рокы, але не чул 
я нигде, штобы ктоси называл себе укра- 
инцом. Показує нам и история, же была 
Русь, были рускы князі, крещене Руси, а не 
Украины. 

Галицка {Русь через тоту назву дуже 
втратила, бо поділила ся. на два таборы, 
котры ворогуют со собом и ослабяют на- 
род. Тож мы, лемкы, тримайме ся разом, 
не дільме ся на дво - троє, не ослабяйме 
ся ище больше, не ворогуйме на себе, 
ци мы православны, ци унияты, будме всі 
рускыма, якыма были наши діды и прадіды, 
организуйме ся при Лемко-Союзі, подтри- 
муйме одыноноку руску газету для лемков 
„Лемко“. Она так дешева, што и найбідній- 
ший може ю пренумеровати. Она наразі 
невелика, але про нас выстарчит, а як буде 
мати больше членов, то може выходити 
в больших розмірах и мы с ней довідаме ся 
и со світа и с господаркы. От нас зависит 
наша будучность. Если; мы подтримаме тых 
людей, котры роспочали на лемках добру 
народну роботу, то напевно тота робота 
принесе нам ожаданы користи. Тож братя 
селяне, не откладайте важной справы на 
погодивше, але зараз, масово вписуйте ся 
в члены Лемко - Союза. Памятайте, же 
-в Єдности сила! 59 

Петро Сабатович 
с села Долге, горлицк. повіта. 

Кырвавы розрухы в попночной 
Ирпяндии. 


Ирляндия творила до войны одну держа- 
ву с Англиом и не мала жадных прав. Аж 
по войн! ирляндцы одержали на своєм 
остров! прав! шлковиту независимость, але 
не можут до тепер ростягнути своєй власти 
на Ульстер, бо в том, правда, ирляндском 
краю переважают англикы, потомкы давных 
завоєвателей краю. Англивы сут притом 
евангеликы, а ирпяндцы—католикы. Тоты 
ульстерскы англикы не хотят поддати ся 
новому правительству ирляндскому и хотят 
подпадати англицкому правительству в Льон- 
доні, а ульстерскы ирляндцы хотят поддати 
цілу тоту часть краю правительству ирлянд- 
скому в Дублині. По той причині хапают 
часто одны и другы за оружё и недавно 
дошло в Бельфаст, в головном місті Уль- 
стера до кырвавых розрухов. Обі стороны 
нападали взаимно на себе и через килька 


"ЛЕ МАК Өө Стр. 3. 


дней повтаряли ся напады и бои. Полиция, 
штобы розділити воюющих, поробила бары- 
кады с возов и. кольчатого дрота медже те- 
ренами ирляндскым и англицкым. 

Обрыванє пистя на пашу. 


Хована живина вымагат доконче зелени- 
ны. Конь, корова, овца сут звірятами тра- 
вожерныма и без травы не можут ся обый 
ти. „Але и свині и домашны птахы потре- 
буют также зеленины, котра, містячи в собі 
так званы витамины, причинят ся до луч- 
шого розроста и дб поддержаня породы. 
Знане єст н. пр., же яйца кур, кормленых 
без зеленой паши, залягают ся слабо. 

Господары знают о том и дбают о зеле- 
нину для своих быдлят. Часто однак по- 
полняют хыбу, бо обрывают зелене листЄ 
бураков, чим ослабяют рослину и не дают 
ся єй добре розвинути. Штобы зрозуміти, 
на чом полягат шкода, спричинена росли- 
нам через обрыване листя, треба пояснити, 
чим Єст листе для организма ростины. 
Подробны досліды выказали, же корм, по- 
браный с землі коренями иде до листя 
и лизтё перерабят єго на материял, потреб- 
ный до розвитя цілой рослины — кореней, 
галузей овочей и т. д. Одным словом, 
листє для рослины Єст тым самым, чим для 
человіка, або зсіряти желудок. Ріжница ест 
лем в том, же рослина по оборваню листя 
не все гыне, бо може оно отростати, але, 


же рослина на том терпит, ст. певне. 
Перестає роснути, а материял, побраный 
коренями, вмісто ити на’ розвитё цілой 


рослины, иде на будову нового листя. Если 
отростаючи листкы обрыват ся часто, пару 
раз, то рослина мусит згынути. В каждом 
раз! рослина розвиват ся поволи И выростат 
меньша. Тож треба при обрываню листя 
и рослин заховати велику осторожность. 


Найлучше зрывати листе с бураков аж 
в осени, коли буракы уж выросли, або, коли 
буракы собрано с поля. Буракы и. натина 
моркви заховуют свою зеленость аж до зи- 
мы и можут служити за корм в свіжом 
виді або заквашены. Коли их наквасиме 
(так, як капусту) они не псуют ся и можеме 
мати зелену пашу и в зимі. Отдают нам 
аджек користь неменьшу, як зрываны в лі- 
ті, а маме ище и тот хосен, же буракы ци 
морков, сли с них в літі не обрываме 
листя, выроснут больши. 
< © 

Як не помагаш то не шкод! 


Дня 21. січня т. р. открыто в Полянах 
короснянското повіта читальню им. . М. Кач- 
ковского. Не так то легко дало ся нам 
основати чит. им. М. Качковского, бо она 
має у нас много ворогов. Одным с такых 
ворогов Єст полянскый солтыс. Он разом 
со своима товаришами, Мошком и Менция- 
ном старал ся недопустити до открытя чит. 
им. М. Качк., бо он думал заложити якуси 
новомодну „Просвіту”. На жаль тота думка 
полянскому легкодумному дыктаторови не 
удала ся. А тепер тот дырыгент больше- 
вицкой культуры старат ся нашу читальню 
розбити при помочи денатуркы. Членов 
читальні по дорогах напастує, отмавят от 
читальні и молодеж и старших приваблює 


`Своєго руского имени. 


до тых своих опекунов, Мошка и Менцияна 
и там ширит свою новомодну просвіту, там 
трує их денатурком, купує им цыгареткы 
и робит ріжны приреченя, лем жебы ся 
в члены читальні не записали. Тот „баб- 
скый опекун” думат собі, же ся єму тота 
штучка удаст так, як при выббрах на сол- 
тыса. Ой поправ ся легкодумный солтысе, 
бо зле с тобом буде. На бывшом весілю 
тот полянскый ново культурный солтыс так 
ся напил денатуркы, же як бы єго не три- 
мали, то был бы убил своєго стрычного 
брата, а сам бідолаха со злости капелюх 
и пальцы сой порізал. Громадского дома 
в селі ніт, бо ліс громадскый попродал, 
штобы жидам повертати долг за денатурку. 


От - такых то предводителей мают Поляны, 


прото и робота в читальні иде тяжко. 


Член Читальні. 

Незаспужена напасть. 


В одном с чисел „Нашого Лемка” якыйси 
писака начал нападати в своєй выдуманой 
дописи на нашого о. Г. Павлишина. Писаку 
злостит найбольше тото, же о. Павлишин 
принимат живу участь в народном житю 
Лемковщины и іздит на открытя читалень 
им. М. Качковского по униятскых селах, хоц 
он сам православный священник. 

Пане писако! Ты и тобі подобны наріж- 
нили уж дост людей в наших горах. Повво- 
дили вы такы чуда, о якых наши отцы и ді- 
ды не чули. Они называли себе руснаками 
и том назвом величали ся, а вы им ту 
пришли и начали в них Вмавяти, же они 
якыси украинцы. 
біды, закля народ не познал вашой подлой 
роботы. А тепер, видячи, же с Украином 
не выгор!ло, начинате нас знова ділити `на 
православных и униятов. Але слухай нане 
„дописувач”, шкода твоєго заходу, бо мы 


всі знаме, яка ст ціль читалень им. М. Кач- . 


ковского и здурити ся не даме. Мы знаме, 


же чит. им. Качк, хоче нас всіх злучити, · 


она не смотрит, ци кто православный ци 
унията, бо она не мішат ся в религийны 


споры, а членами читальн! може быти каж- 


дый, кто не вырек ся назвы своих предков, 
Именно за просві- 
тительну роботу в читальнях им. М. Качк. 
поважают люды о. Павлишина и то. так 
православны, як и унияты, а мы єго паро- 
хияне вдячны єму за &го труд и дай Бог, 
жебы такых священников было больше. - 


П. С., село Долге горлицкого повіта. 

Арестоване 500 гитлеровцов 
во Відні. 


` г 
Агенция Рейтера доносит с Відня: 
В послідных днях полиция арестовала 
500 люда, подозрілых о належанє до пар- 


Тым наробили вы уж дост` 


{ 


тии народно-социялистычной, в щшли_ недо- 4 


пущеня до евентуальных розрухов в роч- 
ницу убийства канцлера Дольфуса, котра 
припала дня 26. липня, 

Бунт чорных народов противе 
А Еерог!. 


Посол абисынскый в Льондоні, л-р Мар- 
тин заявил, што трудно буде уникрути вой- 
ны, бо Италия выслала уж до Афрыкы 

Ў 200 тысяч войска. Хоц · бы :Абисыния аж 
м и уступила Италии в змысл! економичном, 
ЗИ то Италия буде ставяти новы жаданя, котры 
И будут рости с дня на день.  Абисыния 
6. ‚ нигда не вырече ся, своєй · независимости. 
бХ Бой буде долгый и трудный. Уж тепер 
и италиянскы войска чзрпят дуже от климата, 
( до котрого не привыкли. 
СЭ ‚ Правительство абисынске привязує велику 
вагу до позыции, лку заняла Англия, бо 
в случаю захвата италиянами Абисынии, был 
бы загроженый не лем сам Судан, але так- 
же ровновага сил на Червеном Морі. Ита- 
Ў лия угрожат англицкой дорозі до Индий. 
Й Ы Конфликт италияно - абисынскый перекрочат 
у ’^ рамы льокальны и може ся стати кличом 
| _ до загальной войны чорных нёродов про- 
тив державам колонизацийным. 
_ @сли Англия и Франция хотят признати 
терыторияльны компензаты Италии---сказал 
| д-р Мартин, то нехай им дают с того, што 
и ‚сами мают, але Абисыния не уступит. 


‚Што чути в світі. 


м Япония, як доносит Агенция Рейтера с Же- 
А анаанаааыча з агаа \ 4 ў 

45 невы, высылат великы партии оружя до 

р. 17 Джобутти. Оружє тото вст перезначене 

для абисынской армии. 


До Абисынии голосят ся сотні доброволь- 
А, У 9 КАЕ 

25 цов, котры хотят воєвати против Италии. 

| А 

В Німеччині боят ся нового переворота, 
, сават» о < саарч ан ьа Т а 
Гитлеровцы воюют на три фронты а имен- 


‹ но: против католикам, реакционным елемен- 


там и жидам. В той борбі може вырости но- 
[а-у вый пореворот. "Цікаве, што Гитлер выіхал 
‚ тиз Берлина и занимат невтральну позыцию, 
ре га борбу веде Геринг и Штрейхер. Канцлер, 
-видно, ище не знає, кто побідит. 


Правительство отберат безроботны запомо- 
гы вшиткым тым, котры не хотяг приняти 
роботы при господарствах рольных. 


`Италиянскы гроши тратят на вартости 
а, | маеаиничра Зови: наанаа Бои зата ал с пича. и . 
е, Курс валюты италиянской упал значно по 


ме поводу приготовлень воєнных. ‹ 


Румунско-Ссвітскый мост будуют на Дніст- 
отт песочната" 5а тла » 
рі, коло Тигина Мост 


кн знищено в часі світовой войны. Ест то оды- 


и Тирасполя. тот 
и: нокый пункт желзнодорожной комуникации 
медже полудһевом Румуниом и 
Новый мост будує ся силами роботников со- 


Совітами. 


вітскых от берега тираспольскего и робот- 


ников румунскых - от берега . тигинского. 
» Уж станули дахотры филяры, привезено ма- 
У, териял и приступлено до Наді- 


ют ся, же роботу покончат до вересня т. р. 


монтажни. 


При будові робит парусот роботников со- 
3 вітскых и румунскых. Они бесідуст со со- 


У В Амерыці поширяют ся рольны штрайкы.: 


И К 0 


Е АЕ И АСИНО м Ж 


бом и частуют ся цигаретками и сірникаии. 
Пильнуют их сторожи. О 2—3 крокы от се- 
бе стоят хоругви совітска-червена с білым 
серпом и молотом и румунска-трибарвна. 

Обі стороны хотят также очистити дно 
Дністра и зробити єго сплавным; што буде 
мати велике значен для обох сторон. 

Вісти с краю. . ||' 

. 1 
Державны урядникы на собраню, отбы- 


том 26. липня, рішили взяти чинну участь 
в выборах до Сейма и Сената. 


Нова пожичка инвестыцийна на суму 50 
оо тнитиеи ета: ити та гелии лолаи чотаньлатнныаанно 


милионов злотых Єст выпущена 15 липня. 


Опроцентованє той пожичкы выносит 6 оо 
и ест платне здолы дня 15. січня и 15 липня 
каждого року. Амортызация той пожичкы 
послідує по 30-ох літах. 


В Амерыці, в порт! нюйорском урядили 
амерыканцы велику демонстрацию на ні- 
мецком пароход! „Бремен“. Собраны за: 
протестовали против пересллдованю католи- 
ков в Німеччині, вдерли ся на пароход 
За- 
Наконец при- 
іхала полиция в числі 250 людей и заатоко- 
вала демонстрантов. Демонстранты отпера- 
ли атаку, вывязала ся борба, в котрой ра- 
нено много люда. 


и начали нищити урядженє парохода. 
лога оказала ся’ безсильна. 


Аж по ужитю слезных 
бомб демонстранты росышли ся. 
В_Амерыш росне число безроботных, 


В червні 1934 р. было заребстрованых без- 
роботных 9.252.000, дня 31. мая 1935 р. — 


9.709.000, а дня 30. червня — 9.804.000. 


Проєкт наддунайского пакта был пред- 
ставленый через Францию и Италию Ав- 
стрии, Венгрии и Малой Антанті. Всі дер- 
жавы относят ся добре до того пакта. 
Проєкт тот представлено также’ Англии 


и Польщі. Знає о нем также Німеччина, 


В послідных 
менши рікы 
Поля, засіяны 


Страшны зливы в Кытаю. 
—— ааа а аннан Се та алаа алаама 
часах в Кытаю выляли также 
и потокы и затопили 85 сеп. 
рыжом сут совсем знищены. 


Вицепрезыдент сената румунского, _ Или- 
<= пачала чечан 


еску, Єст замішаный в велику аферу ошу- 
канчу, пополнену на шкоду белгийского 
концерна волоконного. Афера тота спричи- 
нила ‘концернови страту 25 мил. лей. 
Воєнне министерство приготовило проєкт 
перемундурованя в польской армии. Мают 
быти змінены нашивкы на рукавах и кол- 
нірах и плечны погоны. Каждый род ору- 


жия має мати свой мундур. 


Тазету видає и резагуе Номт > 3: редакцию отповідат: Гарас Громосяк, 


Опубликовано официяльну статыстыку пре- 
ступлень в Польщі за 1934-тый рок. 
ным той статыстыкы 
росне и в р. 
людей. 


По да- 
число преступников 
1934-том выносило 27.659 — 


Полиция в Варшаві арестовала 20-ро лю- 
дей, належачих до нелегального товариства 
О. Н. Р., у котрых найдено много недозво- | 
леных книжок и брошур, приготовленых до 
кольпортажа. 


В Варшаві, дня 19. липня была так силь | 
на злива, же запяла головный и вилен- | 
скый жел.-дорож. дворец. Рух был на ко- | 
роткый час задержаный. | 


В Бохн! на торзі два ошусты продавали 
воду, вмісто спирта и брали за фляшку 
по 5 зл. Ошустами заняла ся полиция. | 


В Варшаві выкрыто школу злодійску, 
где вербовано молодых хлопцов и учено их 


| 
| 


крадежи. Учителя той школы, знаного зло- 
дія, Абрама Готлянда, арестовано, а школя- 
рей отдано под опеку родичей. 


| ТРАДЫЦИЙНЫЙ ТАНЦОВАЛЬНЫЙ 

ВЕЧЕР, КОТРЫЙ УСТРЮЮТ РУСКЫ 
СТУДЕНТЫ В СЯНОКІ, 
состоит ся дня 


3. серпня 1935 р.. 


| В САЛІ НАРОДНОГО ДОМА. 


Комитет просит всіх рускых людей 


явити ся численно. Запрошеня можна 


достати от Комитета при касі 


в день забавы. 


КОМИТЕТ. 


ОКАЗИЙНО |. 
продаме 


возову сикавку 
ДО ГАШЕНЯ ОГНЯ, 


СИКАВКА ПРАВІ НОВА — НЕ ПОТРЕ- 
БУЕ ЖАДНОГО РЕМОНТА. 


За информациями просиме звернути ся 


под адресом 
ЗАРЯДУ СТОРОЖИ ПОЖАРНОЙ 
В КРЫНИЦІ-СЕЛІ. 


ипография „Пржишлосць” 8 Крыни 


